Public procurement notice: Contract Award Notice
Published: 2023-06-02
Buyer: Oikeusrekisterikeskus
Country: FI
Contract type: Services
Procedure: Contract award without prior publication
CPV classification: 72000000
Estimated value: 2154700 EUR
Award criteria: Lowest price

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena on Oikeusrekisterikeskuksen vastuulla olevien toimialasidonnaisten IT-asiantuntijapalveluiden hankinta Presidentinvaalien ja Europarlamenttivaalien 2024 valmisteluun ja toimitukseen liittyen.
Hankinnan kohteena on Oikeusrekisterikeskuksen vastuulla olevien toimialasidonnaisten IT-asiantuntijapalveluiden hankinta Presidentinvaalien ja Europarlamenttivaalien 2024 valmisteluun ja toimitukseen liittyen. Vaalien valmistelu ja toimittaminen perustuu hankintapäätöksellä tehtävän sopimuksen lisäksi Tietoevry Finland Oy:n ja Valtorin väliseen sopimukseen VAT-ympäristöjen jatkuvista palveluista ja niihin liittyvästä vaalivalmiudesta sekä Tietoevry Finland Oy:n ja Oikeusrekisterikeskuksen väliseen sopimukseen teknisestä tuesta ja vaalivalmius-organisaation vaalivalmiudesta. Nämä sopimukset liitteineen muodostavat yhdessä kokonaisuuden, jolla turvataan vaalien toimittaminen.
Hankinnan arvo sopimuskaudelle eli Presidentinvaalien ja Europarlamenttivaalien 2024 valmistelun ja toimittamisen ajaksi on noin 2 154 700 euroa € (alv 0 %). Hankinnan arvo pitää sisällään option Presidentinvaalien toisesta kierroksesta. Hankintaan sovelletaan lakia julkisista hankinnoista ja käyttöoikeuksista (1397/2016), jäljempänä ”Hankintalaki”.
Presidentinvaalien ja Europarlamenttivaalien 2024 valmistelun ja toimittamisen sopimus koostuu Oikeusrekisterikeskuksen vastuulla olevista toimialasidonnaisista (TOSI) IT-palveluista sekä Valtorin vastuulla olevista toimialariippumattomista (TORI) ICT-palveluista. Vaalien valmistelun ja toimittamisen kokonaisvastuullisena toimittajana toimii Tietoevry Finland Oy.
Valtion yhteisten tieto- ja viestintäteknisten palvelujen järjestämisestä annetun lain (1226/2013) nojalla sekä valtioneuvoston asetuksen valtion yhteisten tieto- ja viestintäteknisten palvelujen järjestämisestä (132/2014) 13 §:ssä määritellyn käyttövelvoitteen mukaisesti Oikeusrekisterikeskuksella on käyttövelvoite asetuksen 5 §:n 1 momentissa säädettyjen palvelujen käyttöön. Vuoden 2021 kuntavaalien yhteydessä toteutettiin edellä mainitun lain ja sen perusteella annetun asetuksen mukainen toimivaltajako ICT-palvelujen hankinnassa siten, että Oikeusrekisterikeskus solmi Tietoevry Finland Oy:n kanssa palveluita koskevan sopimuksen TOSI-palvelujen osalta ja Valtori TORI-palvelujen osalta.
Edellä kuvatun menettelyn mukaisesti Oikeusrekisterikeskus hankkii käyttövelvoitteen mukaisesti Presidentinvaalien ja Europarlamenttivaalien 2024 valmisteluun ja toimittamiseen koskevat TORI-palvelut Valtorilta. Presidentinvaalien ja Europarlamenttivaalien 2024 valmistelusta ja toimittamisesta tehdään kolmi-kantasopimus Oikeusrekisterikeskuksen, Valtorin ja Tietoevry Finland Oy:n välillä.
Hankintalain 40 §:n 2) kohdan mukaan hankintayksikkö voi valita suorahankinnan, jos teknisestä tai yksin oikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta.
Tietoevry Finland Oy:lle on kertynyt vaalien valmistelusta ja toimittamisesta sekä VAT-järjestelmästä sellaista teknistä tietotaitoa
ja osaamista asiantuntijapalveluiden tuottamiseksi, jota ei ole saatavilla saman sisältöisenä toiselta toimittajalta. Tietoevry Finland Oy:llä on kokemusta vaalitietojärjestelmän toimittamisesta sekä toiminnasta, Suomen vaalijärjestelmän osaamista sekä
osaamista erilaisten vaalityyppien teknisluonteisesta toteuttamisesta sisältäen erityisesti eräajoihin liittyvän osaamisen. Vaalien käyttö- ja kapasiteettipalveluissa sekä VAT – Teknisen tuen ja vaalivalmiuden palveluita koskevalla sopimuksella tuotettavissa palveluissa on erityisesti teknisen osaamisen osalta yhtymäkohtia ja rajapintoja, joita ei voida tällä hetkellä erottaa toisistaan. Osaaminen on olennaista vaalien valmistelussa ja toimittamisessa.
Vaalijärjestelmän elinkaariselvityksen (Vaalitietojärjestelmän elinkaariselvitys, Oikeusministeriön julkaisuja, 2020:6) mukaisesti haasteeksi sopimusten uudistamiselle kilpailuttamisen keinoin nykytilanteessa on osoittautunut vaalitietojärjestelmän merkittävimmälle toimittajalle muodostunut osaamiseen, tietotaitoon ja vaalitietojärjestelmäkokonaisuuden osakokonaisuuksien riippuvuuksien hallintaan perustuva ns. tosiasiallinen toimittajalukko. Vaalitietojärjestelmän merkittävimmälle toimittajalle on kertynyt vaalitietojärjestelmästä sellaista teknistä tietotaitoa ja osaamista muun muassa vaalivalmiuden sekä järjestelmän teknisen tuen asiantuntijapalveluiden tuottamisesta ja tähän liittyvästä vaalien toimittamisesta, jota ei ole saatavilla saman sisältöisenä toiselta toimittajalta. Lisäksi sama toimija on toteuttanut keskeisiä sovelluskokonaisuuksia nykyiseen vaalitietojärjestelmään ja toimii järjestelmän käyttö- ja kapasiteettipalvelujen toimittajana.
Tietotaito sekä osaaminen on kertynyt vuosikymmenien varrella, eikä sitä ole mahdollista lyhyellä tähtäimellä siirtää toiselle toimittajalle järkevällä tavalla ottaen huomioon osaamisen kriittisyyden vaalien järjestämisen valmiuden ja toimivuuden kannalta. Kilpailuedellytysten luominen merkitsisi mittavaa kehitysmallin muutosta ja osaamisen siirtojen suunnittelua tosiasiallisen toimittajalukon purkamiseksi. Näitä toimenpiteitä ei ole tarkoituksenmukaista tehdä taloudellisesti, toiminnallisesti ja teknisesti pelkästään sopimusten uudistamisen näkökulmasta, vaan osana vaalijärjestelmän uudistamista. Vaalitietojärjestelmän uudistamisen esiselvitystyö käynnistyi loppuvuodesta 2020. 11.1.2022 päivätyn vaalitietojärjestelmän hankintasuunnitelman mukaisesti Oikeusrekisterikeskus on käynnistänyt vaalitietojärjestelmän kilpailuttamisprojektin. Vaalitietojärjestelmän
uudistamisen kilpailuttamisen ensimmäisen vaiheen tarjouspyyntö toteutustiimin hankinnasta on julkaistu 13.4.2022. Päätös toteutustiimin 1 hankinnasta on allekirjoitettu 27.6.2022. Seuraavia toteutustiimejä 2 ja 3 koskeva hankintapäätös on allekirjoitettu 17.2.2023. Tarkoituksena on, että vuoden 2027 vaalit toteutetaan uudella vaalitietojärjestelmällä.


Winner: Tietoevry Finland Oy
Award value: 2154700
Number of bids: 1